கேள்வி: மகுவா முகர்ஜி பற்றி நீங்கள் என்ன அறிந்துள்ளீர்கள்?
பதில்: மகுவா முகர்ஜி (''Mahua Mukherjee '') இந்திய பாரம்பரிய நடன வடிவமான கௌடிய நிருத்யா‎ என்ற நடனத்தில் நிபுணராவார். இரவீந்திர பாரதி பல்கலைக்கழகம் ஆராய்ச்சியாளராகவும் ஆசிரியராகவும் அதன் நுண்கலை பீடத்தின் தலைவராகவும் உள்ளார். தனது கணவர் அமிதவ முகர்ஜியுடன் சேர்ந்து, 1980-களிலிருந்து தனது வாழ்க்கையின் மூலம் நடன பாணியை புதுப்பித்து வருகிறார். அமெரிக்காவின் ஓக்லஹோமா பல்கலைக்கழகத்தில் வருகை தரும் பேராசிரியராக நிகழ்ச்சிகள் மற்றும் விரிவுரைகளையும் வழங்கியுள்ளார். இவர் பிரதீந்திரநாத், சசி மகதோ, நரோத்தம் சன்யால், கம்பீர் சிங் முதா, முகுந்த் தாஸ் பட்டாச்சார்யா போன்ற பயிற்சியாளர்களிடம் சாவ் நடனம், நச்னி, குசான் மற்றும் கீர்த்தனியா மரபுகளின் நடனங்களைக் கற்றுள்ளார். முகர்ஜி கௌடியா நிருத்ய பாரதி மற்றும் மித்ராயன் ஆகிய நிறுவனங்களின் இயக்குநராகவும் உள்ளார். தாவரவியலில் முனைவர் இவர் ஆரம்பத்தில் பரதநாட்டியம் பயிற்சி எடுத்தார். நைஜீரிய எழுத்தாளர் தனுரே ஓஜைடே எழுதிய ''"தி பியூட்டி ஐ ஹேவ் சீன்: எ ட்ரைலோஜி"'' என்ற தொகுப்பில் வெளியிடப்பட்ட ஒரு கவிதையிலும் இவர் இடம் பெற்றுள்ளார். இந்தியத் திரைப்படப் பிரிவு உருவாக்கிய ''கீத்மய் தன்மய் - டிரான்ஸ் இன் மோஷன்'' என்ற ஆவணப்படத்திலும் நடித்துள்ளார்.
கேள்வி: மகுவா முகர்ஜி - புத்தகங்கள் குறித்து விரிவாக சொல்லுங்கள்.
பதில்: இவர் வங்காளப் பாரம்பரிய நடனமான, கௌடியா நிருத்யா என்ற நடன மரபைப் பற்றி நூல் ஒன்றை எழுதியுள்ளார். இது கொல்கத்தாவில் உள்ள ஆசிய சமூகம் என்ற அமைப்பின் மூலம் வெளியிடப்பட்டது